**COVID -19**

**Απόφαση κυβέρνησης Κυπριακής Δημοκρατίας**

**αναφορικά με την απαγόρευση εισόδου στη χώρα**

Υπό το φως της συνεχιζόμενης εξάπλωσης ανά το παγκόσμιο του κορωνοϊού COVID-19 και της κήρυξής του από τον Παγκόσμιο Οργανισμό Υγείας σε πανδημία, το Υπουργείο Εξωτερικών ενημερώνει ότι από την 1η πρωινή της 15ης Μαρτίου και για περίοδο 15 ημερών σε πρώτη φάση, απαγορεύεται η είσοδος στην Κύπρο, οποιουδήποτε πολίτη – ανεξαρτήτως υπηκοότητας – που δεν εμπίπτει στις πιο κάτω κατηγορίες:

* Κύπριοι πολίτες
* Νόμιμα διαμένοντες στην Κυπριακή Δημοκρατία.
* Ευρωπαίοι υπήκοοι ή υπήκοοι τρίτων χωρών που εργάζονται στη Δημοκρατία.
* Υπήκοοι χωρών που ευρίσκονται σε εντεταλμένη διπλωματική υπηρεσία ή αποστολή, δυνάμει διμερών ή διεθνών συμβάσεων.
* Ευρωπαίοι υπήκοοι ή υπήκοοι τρίτων χωρών που φοιτούν σε εκπαιδευτικά ιδρύματα στην Κυπριακή Δημοκρατία.
* Μεμονωμένες περιπτώσεις Ευρωπαίων υπηκόων ή υπηκόων από τρίτες χώρες για αναπόφευκτες επαγγελματικές υποχρεώσεις, νοουμένου ότι έχει εξασφαλιστεί σχετική άδεια από το καθ’ ύλην αρμόδιο Υπουργείο.

Επισημαίνεται ότι, όλοι οι ταξιδιώτες που επιστρέφουν στην Κύπρο προερχόμενοι από ή έχοντας ταξιδέψει τις τελευταίες 14 μέρες πριν από την επιστροφή τους στην Επαρχία Hubei της Κίνας, στην Ιταλία, το Ιράν και την Δημοκρατία της Κορέας, θα τίθενται σε περιορισμό, υπό ιατρική παρακολούθηση, για περίοδο 14 ημερών με την είσοδο τους στη Δημοκρατία.

Σε όλες τις άλλες περιπτώσεις, θα έχουν υποχρέωση να παραμένουν απαραίτητα σε αυτό-περιορισμό και αυτό-παρακολούθηση για περίοδο 14 ημερών και θα πρέπει να επικοινωνούν με τις αρμόδιες Αρχές της Δημοκρατίας εάν εκδηλώσουν συμπτωματολογία.

Η είσοδος στην Κυπριακή Δημοκρατία των προσώπων που αναφέρονται στις πιο πάνω κατηγόριες θα επιτρέπεται μόνο υπό την προϋπόθεση ότι κατά την άφιξη τους στην Κύπρο προσκομίζουν ιατρική βεβαίωση εξέτασης του κορωνοϊού από πιστοποιημένα ιατρικά κέντρα από τη χώρα προέλευσης τους.